Ellen Hambro

Ellen Hambro (født 20. juli 1964) er en norsk jurist og tidligere direktør i Miljødirektoratet (2013-2025).

 Liv og virke 
Hambro tok juridisk embetseksamen ved Universitetet i Oslo i 1991 og tiltrådte som rådgiver i Miljøverndepartementet samme år. I 1996 ble hun avdelingsdirektør i Miljøverndepartementet før hun i 2004 skiftet departement og ble ekspedisjonssjef i Landbruks- og matdepartementet frem til 2006.Direktør Ellen Hambro . Miljødirektoratet.no

1. januar 2007 tiltrådte hun stillingen som direktør i Klima- og forurensningsdirektoratet. Hun ble derved den første kvinnelige beskikkete direktør for etaten, mens Marie Nordby tidligere hadde vært fungerende direktør i to korte perioder.

Hambro ble i statsråd 22. mars 2013 ansatt som direktør i Miljødirektoratet som skulle opprettes 1. juli samme år. Miljødirektoratet er en sammenslåing mellom Direktoratet for naturforvaltning og Klima- og forurensningsdirektoratet.Ellen Hambro blir miljødirektør. Regjeringen.no Hun var direktør i Miljødirektoratet fram til mars 2025.

 Referanser 

Kategori:Norske embets- og tjenestemenn
Kategori:Norske jurister